FONTOS: Mielőtt bármilyen információt elküldene az Apple-nek a Feedback Assistant segítségével, kérjük, olvassa el az alábbi fontos információkat és licencet.

A Feedback Assistant olyan szoftvereszköz, amely összegyűjti az iOS, macOS, tvOS, watchOS, iPadOS, visionOS vagy adott esetben más Apple márkájú termékek használata közben tapasztalt problémákat leíró információkat. A program naplófájlokat gyűjt az Ön adott termékéről, amelyek személyes adatokat tartalmazhatnak, például az Ön nevét, hardverazonosítóját, hálózati kapcsolatát, tartózkodási helyét, naptáradatait és e-mailes levelezését. A hálózati kapcsolati naplófájlok tartalmazhatnak metaadatokat a vezeték nélküli hálózati kapcsolatáról, pl. a vezeték nélküli útválasztó hardvercímét, amelyhez csatlakozik, a domain neveket, amelyekkel az eszköz kommunikál, IP-címeket és adott esetben TCP/UDP fejléceket. Ezeket a naplófájlokat megtekintheti, szerkesztheti vagy törölheti, mielőtt vagy miután elküldi őket az Apple-nek. Írásos visszajelzést is adhat.

Ha úgy dönt, hogy ezeket az információkat a Feedback Assistant alkalmazáson keresztül küldi el, akkor Ön elfogadja, hogy az Apple felhasználhatja azokat az Apple termékek és szolgáltatások fejlesztésére.

************

APPLE INC.
SZOFTVERLICENC- ÉS TITOKTARTÁSI MEGÁLLAPODÁS A FEEDBACK ASSISTANTHEZ

AZ APPLE-SZOFTVER HASZNÁLATA ELŐTT KÉRJÜK FIGYELMESEN OLVASSA EL A SZOFTVERLICENC- ÉS TITOKTARTÁSI MEGÁLLAPODÁST („LICENC”). AZ APPLE-SZOFTVER HASZNÁLATÁVAL ELFOGADJA, HOGY A LICENC FELTÉTELEI ÖNRE NÉZVE KÖTELEZŐ ÉRVÉNYŰEK. HA A SZOFTVERHEZ ELEKTRONIKUSAN FÉR HOZZÁ, A „BELEEGYEZEM/ELFOGADOM” GOMBRA VALÓ KOPPINTÁSSAL VAGY KATTINTÁSSAL JELEZZE, HOGY ELFOGADJA A JELEN LICENC FELTÉTELEIT. HA NEM ÉRT EGYET A JELEN LICENC FELTÉTELEIVEL, ÉS NEM JÁRUL HOZZÁ AZ ADATOK GYŰJTÉSÉHEZ, NE HASZNÁLJA A SZOFTVERT, ÉS KOPPINTSON VAGY KATTINTSON AZ „NEM ÉRTEK EGYET/ELUTASÍTOM” GOMBRA, ÉS NE HASZNÁLJA A SZOFTVERT NAPLÓFÁJLOK VAGY EGYÉB INFORMÁCIÓK AZ APPLE-NEK TÖRTÉNŐ KÜLDÉSÉRE.

1. Általános.
A. Bármely lemezen, csak olvasható memórián, egyéb adathordozón vagy más formában levő Apple-szoftvernek és bármely harmadik fél által gyártott szoftvernek, dokumentációnak, felületeknek, tartalomnak és bármely, a jelen Licenchez kapcsolódó betűkészletnek (összefoglalóan: „Apple-szoftver”) Ön kizárólag a licencét, nem pedig tulajdonjogát vásárolta meg az Apple Inc. vállalattól („Apple”) a Licenc feltételeinek megfelelő felhasználásra. Az Apple és/vagy az Apple licenctulajdonosa(i) marad(nak) az Apple-szoftver tulajdonosa(i) és minden olyan jogot fenntart(anak), amelyekre Ön nem kifejezetten jogosult. Bármely eredeti Apple-szoftvert helyettesítő és/vagy kiegészítő Apple-szoftverfrissítés esetében a jelen Licenc feltételei az irányadók, kivéve, ha a frissítéshez külön licenc tartozik, amely esetben az adott licenc rendelkezései az irányadók.

B. Az Apple-szoftver által közzétett vagy elérhetővé tett bármilyen tartalom jogcíme és szellemi tulajdonhoz fűződő jogai a vonatkozó tartalom tulajdonosát illetik. Az ilyen típusú tartalmat védheti szerzői jog vagy más, a szellemi tulajdont védő törvény vagy egyezmény, és a tartalmat biztosító harmadik fél felhasználási feltételei vonatkozhatnak rá. A jelen Licenc nem biztosít Önnek semmilyen jogot az ilyen tartalom használatára, és nem is garantálja, hogy az adott tartalom később is elérhető lesz.

2. Engedélyezett licencfelhasználások és -korlátozások.
A. Licenc. A jelen Licenc feltételeinek megfelelően Ön korlátozott, nem kizárólagos licencet kap arra, hogy a jelen Licenc időtartama alatt telepítse és használja az Apple-szoftvert az Ön tulajdonában vagy ellenőrzése alatt álló kompatibilis Apple márkájú termékeken, hogy az Apple számára diagnosztikai, műszaki, használati és kapcsolódó naplófájlokat és információkat szolgáltasson az Ön számítógépéről, eszközéről, hardveréről, rendszeréről és alkalmazásszoftveréről, és perifériák („az Ön rendszere”), (i) az Apple Customer Seed Programban, az Apple Beta Programban és/vagy az Apple Developer Programban (együttesen: „Seed program”) való részvétele kapcsán, annak értékelése részeként, hogy az Apple által a Seed program keretében az Ön számára biztosított, előzetes kiadásra szánt szoftver és/vagy hardver hogyan működik az Ön rendszerében, vagy (ii) a számítógép, eszköz vagy hardver Apple részére történő visszaküldése vagy cseréje során. Ezt az Apple-szoftvert csak (x) akkor használhatja, ha Ön egy Seed program tagja, (y) bizonyos Apple-termékek engedélyezett visszaküldésével vagy cseréjével kapcsolatban, vagy (z) az Apple által engedélyezett módon, az Apple saját belátása szerint. Ön csak annyi belső felhasználásra szánt másolatot készíthet az Apple-szoftverről, amennyi észszerűen szükséges az Apple-szoftver jelen Licencben engedélyezett használatához; feltéve, hogy az Apple-szoftver vagy annak egy része minden példányán reprodukálja az eredeti példányon szereplő összes szerzői jogi vagy egyéb tulajdonosi megjegyzést. Ez a licenc nem jogosítja fel Önt arra, hogy az Apple-szoftvert bármilyen más célra használja, és nem teheti az Apple-szoftvert elérhetővé olyan hálózaton keresztül, ahol azt több számítógép vagy eszköz egyszerre használhatja. Az itt kifejezetten meghatározottakon kívül semmilyen egyéb jog vagy licenc nem biztosított, illetve nem feltételezhető az Apple szellemi tulajdonjogai alapján.

B. Tilos a visszafejtés; Egyéb használati korlátozások. Ön vállalja, hogy nem fogja az Apple-szoftvert vagy annak bármely részét másolni (kivéve, ha erre a jelen Licenc kifejezetten engedélyt ad), elemezni a belső felépítését, visszafejteni, szétszedni, forráskódot kinyerni, visszafejteni a titkosítását, módosítani vagy ezekből származtatott munkákat létrehozni, és ezeket másoknak sem teszi lehetővé (kivéve, és kizárólag olyan mértékben, amennyire a fenti korlátozást a vonatkozó jogszabályok tiltják, vagy amennyire a nyílt forráskódú komponensek használatára vonatkozó licencfeltételek megengedik), illetve nem fogja a saját programjai beépíteni vagy összeállítani saját programjaival kombinálva. Ön vállalja, hogy a hatályos jogszabályoknak megfelelően fogja használni az Apple-szoftvert, beleértve a lakhelyéül szolgáló, illetve az Apple-szoftver letöltése és használata szerinti ország vagy régió helyi jogszabályait is.

3. Átruházás. Az Apple Szoftvert nem kölcsönözheti, nem lízingelheti, nem adhatja kölcsön, nem adhatja bérbe, nem értékesítheti, nem ruházhatja át nem terjesztheti azt más módon mások számára, illetve a szoftver licencét nem adhatja tovább.

4. Nincs támogatás és karbantartás. Az Apple nem köteles karbantartási, műszaki vagy más típusú támogatást nyújtani az Apple-szoftverekhez és nem köteles frissítéseket biztosítani az Apple-szoftverekhez.

5. Hozzájárulás az adatok gyűjtéséhez és felhasználásához.
A. Elemzési adatok a Feedback Assistant alkalmazáshoz. Ha Ön beleegyezik az Apple-szoftver (a Feedback Assistant alkalmazás) elemzési célú adatgyűjtésébe, akkor Ön elfogadja, hogy az Apple és leányvállalatai, valamint ügynökei rendszeres időközönként gyűjthetnek, feldolgozhatnak és felhasználhatnak diagnosztikai, műszaki, használati és kapcsolódó adatokat, nem kizárólagosan ideértve az egyedi rendszer- vagy hardverazonosítókat, továbbá eszközével, számítógépével, rendszerével és az alkalmazásszoftverekkel, valamint perifériákkal kapcsolatos adatokat, amelyek hozzájárulnak az Apple termékeinek és szolgáltatásainak fejlesztéséhez és biztosításához, elősegítik a szoftverfrissítések, a terméktámogatás és egyéb, Apple-szoftverekhez kapcsolódó szolgáltatások biztosítását, és ellenőrzik, hogy a jelen Licenc feltételeit betartják-e. Az Apple felhasználhatja ezeket az adatokat a fent leírt célokra, amennyiben olyan formában gyűjti őket, amely nem azonosítja név szerint a felhasználót. Ahhoz, hogy az Apple partnerei és a harmadik fél fejlesztői számára lehetővé tegye az Apple-termékekkel való használatra tervezett szoftverek, hardverek és szolgáltatások fejlesztését, az Apple ezen partnerek és harmadik fél fejlesztők számára is elérhetővé teheti a diagnosztikai adatok egy részét, ha az az adott partner vagy fejlesztő szoftveréhez, hardveréhez és/vagy szolgáltatásához kapcsolódik – mindaddig, amíg a diagnosztikai információ olyan formában van, amely nem azonosítja Önt személyesen. 
B. Apple-nek küldött részletes naplófájlok. Az Apple-szoftver használatával lehetősége van arra, hogy automatikusan csatoljon információkat a rendszeréről, beleértve, de nem kizárólagosan az Apple rendszerprofil-jelentéseket, az összeomlási naplófájlokat, a pörgési naplófájlokat, a leállási naplófájlokat, a telepítési naplófájlokat, a kernel pánik naplófájlokat és a teljes rendszernaplófájlokat („Részletes naplófájlok”). Ha Ön úgy dönt, hogy az Apple szoftver segítségével Részletes naplófájlokat küld az Apple-nek, akkor az Ön neve és e-mail címe szerepel a benyújtásban, és a csatolt naplófájlok tartalmazhatnak személyazonosításra alkalmas adatokat, többek között a fiókja nevét, a kapcsolattartókra, naptári eseményekre és e-mail levelezésre vonatkozó információkat. A Részletes naplófájlok a megadása önkéntes, de amennyiben Ön úgy dönt, hogy megadja azokat, Ön tudomásul veszi és elfogadja, hogy az Apple felhasználhatja azokat diagnosztikai célokra, valamint termék- és szolgáltatásfejlesztésre. Az Apple ezeket a Részletes naplófájlokat a hibák elhárításáig megőrizheti.

C. Az Apple-nek benyújtott rendszerattribútumok. Ezen túlmenően az Apple-szoftver rendelkezhet olyan funkcióval, amely összeállítja az Ön rendszerének bizonyos szoftveralkalmazásainak, funkcióinak és jellemzőinek listáját, valamint az ilyen alkalmazások, funkciók és funkciók használati adatait („Attribútumok”). Ez a lista nem kerül elküldésre az Apple-nek, kivéve, ha Ön a küldés mellet dönt. Ha ez a funkció elérhető, akkor az Apple-szoftver egy listát ad az összegyűjtött Attribútumokról, és lehetővé teszi, hogy Ön eltávolítsa bármelyik Attribútumot az Apple-nek történő küldés előtt. Az Attribútumok a megadása az Apple számára önkéntes, de amennyiben Ön úgy dönt, hogy megadja azokat, Ön tudomásul veszi és elfogadja, hogy az Apple felhasználhatja azokat a Seed program fejlesztésére, valamint termék- és szolgáltatásfejlesztésre. Az Apple ezeket az Attribútumokat a hibák elhárításáig megőrizheti.

D. Adatvédelmi szabályzat. Az adatainak kezelése minden esetben az Apple adatvédelmi irányelveivel összhangban történik, amelyet a következő weboldalon tekinthet meg: https://www.apple.com/legal/privacy/.

6. Bizalmas adatok kezelése.
A. Ön elfogadja, hogy a jelen szerződés alapján licencelt Apple-szoftver és az Apple által Önnek átadott, az Apple-szoftverrel kapcsolatos minden információ együttesen „Bizalmas információnak” minősül és arra együttesen így hivatkozunk. A Bizalmas információk azonban nem tartalmazzák a következőket: (a) olyan információk, amelyek most vagy később az Ön hibája vagy jogsértése nélkül, jogszerűen vagy az Apple által engedélyezett módon a nyilvánosság számára általánosan hozzáférhetővé válnak; (b) olyan információk, amelyek bizonyíthatóan jogszerűen voltak az Ön birtokában, mielőtt az Apple közölte volna Önnel; (c) olyan információk, amelyeket Ön önállóan, bármely Bizalmas információ felhasználása nélkül fejlesztett ki; vagy (d) olyan információk, amelyeket Ön jogszerűen szerez meg egy harmadik féltől, akinek az Apple jogot adott azok átruházására vagy nyilvánosságra hozatalára.

B. Ön vállalja, hogy a Bizalmas információkat nem hozza nyilvánosságra, nem teszi közzé és nem juttatja el másokhoz, (1) kivéve azokat az alkalmazottjait és szerződéses partnereit, akiknek bizonyíthatóan ismerniük kell ezeket az információkat, és akik kötelező erejű, írásos titoktartási kötelezettséget vállalnak Önnel szemben arra, hogy megvédik az ilyen Bizalmas információkat a jogosulatlan nyilvánosságra hozataltól, vagy (2) az Apple Seed program más résztvevőit, de kizárólag az Apple által az Apple-szoftverhez biztosított bizalmas vitafórumokon keresztül, a vonatkozó Seed webportálon keresztül (ha van ilyen). Ön ezenfelül vállalja, hogy megtesz minden észszerűen elvárható óvintézkedést a Bizalmas információk jogosulatlan felhasználásának, nyilvánosságra hozatalának, közzétételének és terjesztésének megakadályozása érdekében. Ön vállalja, hogy a Bizalmas információkat nem használja fel semmilyen más módon saját vagy harmadik fél javára az Apple jogosult képviselőjének előzetes írásbeli jóváhagyása nélkül, amelyre minden ilyen esetben külön szükség van. Minden Bizalmas információ az Apple kizárólagos tulajdonában marad. Ön nem rendelkezik a 2A. pontban kifejezetten nem biztosított hallgatólagos licencekkel vagy egyéb jogokkal a Bizalmas információkra vonatkozóan.

C. Ön ezennel tudomásul veszi, hogy a Bizalmas információk jogosulatlan közzététele vagy felhasználása helyrehozhatatlan kárt és jelentős, nehezen felmérhető károkat okozhat az Apple-nek. Ennek megfelelően Ön elfogadja, hogy az Apple-nek jogában áll a jelen Licenc szerinti kötelezettségek érvényre juttatása érdekében - az egyéb jogain és jogorvoslati lehetőségein túlmenően - azonnali, a jogsértés megszüntetésére irányuló jogorvoslatot kérni.

7. Megszűnés. Ez a Licenc a megszűnésig van érvényben. Amennyiben Ön a jelen Licenc bármely pontját megszegi, a Licenc automatikusan vagy egyéb módon, az Apple részéről történő értesítés nélkül azonnali hatállyal megszűnik. Ezen túlmenően az Apple fenntartja a jogot a jelen Licenc megszüntetésére, ha az Apple operációs rendszer szoftverének vagy az Apple-szoftvernek olyan új verziója jelenik meg, amely nem kompatibilis az Apple-szoftver jelen verziójával. A Licenc megszűnésekor be kell szüntetnie az Apple-szoftver mindennemű használatát, és meg kell semmisítenie az Apple-szoftver összes – teljes vagy részleges – másolatát. A jelen Licenc 2B, 5. (de csak a felmondást megelőzően beszedett), 6., 7., 8. (de csak a megszüntetést megelőzően megadott mértékben), 9., 10., 11., 12., 14., 15. és 16. pontja a megszűnés után is fennmarad.

8. Visszajelzés. Az Apple-szoftver lehetőséget biztosít Önnek arra, hogy hibajelentéseket, kérdőíveket, fejlesztési kéréseket, problémajelentéseket és/vagy támogatási információkat (együttesen: „Visszajelzés”) küldjön az Apple-nek az Ön rendszerével vagy az Apple-szoftverrel kapcsolatban. Az 5. pontban foglaltak kivételével Ön elfogadja, hogy külön írásbeli megállapodás hiányában az Apple szabadon felhasználhatja az Ön által adott Visszajelzéseket bármilyen célra. Ön továbbá kijelenti az Apple felé, hogy minden olyan joggal rendelkezik, amely a Visszajelzés megadásához és a fenti jogok Apple részére történő biztosításához szükséges.

9. Jótállási nyilatkozat.
A. ÖN KIFEJEZETTEN TUDOMÁSUL VESZI ÉS ELFOGADJA, HOGY A HATÁLYOS JOGSZABÁLYOK ÁLTAL MEGENGEDETT MÉRTÉKBEN AZ APPLE-SZOFTVER HASZNÁLATA AZ ÖN KIZÁRÓLAGOS KOCKÁZATÁRA TÖRTÉNIK, ÉS A KIELÉGÍTŐ MINŐSÉGGEL, A TELJESÍTMÉNNYEL, A PONTOSSÁGGAL ÉS A SZÜKSÉGES MUNKÁVAL KAPCSOLATOS MINDEN KOCKÁZAT ÖNRE HÁRUL.

B. A HATÁLYOS JOGSZABÁLYOK ÁLTAL MEGENGEDETT MAXIMÁLIS MÉRTÉKIG AZ APPLE-SZOFTVERT „ADOTT ÁLLAPOTBAN” ÉS „ELÉRHETŐSÉGTŐL FÜGGŐEN” BIZTOSÍTJUK, AZ ESETLEGES HIBÁKKAL EGYÜTT, MINDEN JÓTÁLLÁS NÉLKÜL, ÉS AZ APPLE, VALAMINT AZ APPLE LICENCTULAJDONOSAI (A 9. és A 10. PONT KONTEXTUSÁBAN EGYÜTTESEN: „APPLE”) EZENNEL KIZÁRNAK MINDEN KIFEJEZETT, VÉLELMEZETT ÉS TÖRVÉNYI JÓTÁLLÁST ÉS KÖRÜLMÉNYT AZ APPLE-SZOFTVERRE VONATKOZÓAN, NEM KIZÁRÓLAGOSAN IDEÉRTVE A KERESKEDELMI HASZNOSÍTHATÓSÁGRA, A KIELÉGÍTŐ MINŐSÉGRE, AZ ADOTT CÉLNAK VALÓ MEGFELELŐSÉGRE, A PONTOSSÁGRA, A ZAVARTALAN HASZNÁLATRA ÉS A HARMADIK FELEKHEZ TARTOZÓ JOGOK MEGSÉRTÉSÉNEK TILALMÁRA VONATKOZÓ JÓTÁLLÁST.

C. AZ APPLE NEM SZAVATOLJA, HOGY AZ APPLE-SZOFTVER ZAVARTALANUL HASZNÁLHATÓ LESZ, HOGY AZ APPLE-SZOFTVER FUNKCIÓI MEG FOGNAK FELELNI AZ ÖN IGÉNYEINEK, HOGY AZ APPLE-SZOFTVER AKADÁLYOKTÓL MENTESEN ÉS HIBÁTLANUL FOG MŰKÖDNI, HOGY AZ APPLE-SZOFTVER KOMPATIBILIS LESZ VAGY EGYÜTT FOG MŰKÖDNI BÁRMELY HARMADIK FÉLHEZ TARTOZÓ SZOFTVERREL, ALKALMAZÁSSAL VAGY SZOLGÁLTATÁSSAL, SEM HOGY AZ APPLE-SZOFTVERBEN TALÁLHATÓ HIBÁKAT KI FOGJUK JAVÍTANI. AZ APPLE-SZOFTVER TELEPÍTÉSE HATÁSSAL LEHET A HARMADIK FÉLTŐL SZÁRMAZÓ SZOFTVEREK, ALKALMAZÁSOK, ILLETVE A HARMADIK FELEK ÁLTAL BIZTOSÍTOTT SZOLGÁLTATÁSOK, VALAMINT AZ APPLE TERMÉKEK ÉS SZOLGÁLTATÁSOK HASZNÁLHATÓSÁGÁRA ÉS RENDELKEZÉSRE ÁLLÁSÁRA.

D. ÖN EZENFELÜL TUDOMÁSUL VESZI, HOGY AZ APPLE-SZOFTVER NEM ABBÓL A CÉLBÓL KÉSZÜLT, ÉS NEM ALKALMAS ARRA, ÉS NEM HASZNÁLHATÓ OLYAN HELYZETBEN ÉS KÖRNYEZETBEN, AHOL AZ APPLE-SZOFTVER MEGHIBÁSODÁSA, KÉSÉSE, ADATAINAK, TARTALMAINAK VAGY NYÚJTOTT INFORMÁCIÓINAK HIBÁJA VAGY PONTATLANSÁGA HALÁLT, SZEMÉLYI SÉRÜLÉST, SÚLYOS FIZIKAI VAGY KÖRNYEZETI KÁROKAT OKOZHAT, NEM KIZÁRÓLAGOSAN IDEÉRTVE A NUKLEÁRIS LÉTESÍTMÉNYEK, LÉGIFORGALOM-IRÁNYÍTÁSI ÉS -KOMMUNIKÁCIÓS RENDSZEREK, ÉLETMENTÉSI ÉS FEGYVERRENDSZEREK ÜZEMELTETÉSÉT.

E. AZ APPLE VAGY AZ APPLE ÁLTAL MEGHATALMAZOTT KÉPVISELŐTŐL SZÁRMAZÓ SZÓBELI VAGY ÍRÁSBELI INFORMÁCIÓ NEM MINŐSÜL JÓTÁLLÁSNAK. HA AZ APPLE-SZOFTVER HIBÁSNAK BIZONYUL, A SZÜKSÉGES SZERVIZ, JAVÍTÁS VAGY HELYREÁLLÍTÁS TELJES KÖLTSÉGÉT ÖNNEK KELL VÁLLALNIA. BIZONYOS JOGSZABÁLYI KÖRNYEZETEK NEM TESZIK LEHETŐVÉ A TÖRVÉNYI SZAVATOSSÁG KIZÁRÁSÁT VAGY A FOGYASZTÓ TÖRVÉNY SZERINTI JOGAINAK A KORLÁTOZÁSÁT, ÍGY A FENTI KIZÁRÁSOK ÉS KORLÁTOZÁSOK ESETLEG NEM ÉRVÉNYESEK ÖNRE.

10. A felelősség korlátozása. AZ ALKALMAZANDÓ TÖRVÉNYEK ÁLTAL MEGENGEDETT MAXIMÁLIS MÉRTÉKIG AZ APPLE NEM FELELŐS AZ APPLE-SZOFTVERE, VALAMINT AZ APPLE-SZOFTVERHEZ KAPCSOLÓDÓ, HARMADIK FÉLTŐL SZÁRMAZÓ SZOFTVEREK VAGY ALKALMAZÁSOK HASZNÁLATÁBÓL VAGY HASZNÁLHATATLANSÁGÁBÓL EREDŐ SZEMÉLYI SÉRÜLÉSEKÉRT ÉS SEMMILYEN ESETLEGES, KÜLÖNLEGES, KÖZVETETT VAGY KÖVETKEZMÉNYKÉNT JELENTKEZŐ KÁRÉRT, KORLÁTOZÁS NÉLKÜL BELEÉRTVE AZ ELMARADÓ HASZNOT, AZ ADATOK SÉRÜLÉSÉT VAGY ELVESZTÉSÉT, AZ ADATOK VAGY INFORMÁCIÓK SIKERTELEN TOVÁBBÍTÁSÁT VAGY FOGADÁSÁT, AZ ÜZEMKIMARADÁST ÉS MINDEN EGYÉB KERESKEDELMI KÁRT ÉS VESZTESÉGET, FÜGGETLENÜL AZOK KELETKEZÉSÉTŐL, A FELELŐSSÉG JELLEGÉTŐL (SZERZŐDÉS, JOGSÉRTÉS VAGY EGYÉB), MÉG ABBAN AZ ESETBEN SEM, HA AZ APPLE VÁLLALATOT ELŐZŐLEG ÉRTESÍTETTÉK AZ ILYEN KÁROK BEKÖVETKEZÉSÉNEK LEHETŐSÉGÉRŐL. BIZONYOS JOGSZABÁLYI KÖRNYEZETEK NEM ENGEDIK A FELELŐSSÉG KIZÁRÁSÁT VAGY KORLÁTOZÁSÁT A SZEMÉLYI SÉRÜLÉSEK TEKINTETÉBEN, ILLETVE A VÉLETLEN VAGY KÖVETKEZMÉNYKÉNT FELLÉPŐ KÁROK ESETÉN, ÍGY EZ A KORLÁTOZÁS ÖNRE ESETLEG NEM VONATKOZIK. Az Apple teljes anyagi felelőssége nem lépi túl az ötven amerikai dollárt (50,00 USD) Ön felé az összes (a személyi sérülés esetén az alkalmazható törvény által megkövetelt esetektől eltérő) kárra vonatkozóan. A fenti korlátozások abban az esetben is érvényben lesznek, ha a fent említett jogorvoslat alapvető célkitűzése nem teljesül.

11. Exportszabályozás. Az Apple-szoftvert csak az Amerikai Egyesült Államok jogszabályai és az Apple-szoftverek beszerzési országának jogszabályai által nem tiltott módon használhatja, exportálhatja és exportálhatja újra. Különösen, de nem kizárólagosan, az Apple-szoftver nem exportálható, sem nem újraexportálható (a) az Egyesült Államok által embargó alá helyezett országokba, illetve (b) olyan személynek, aki szerepel az Amerikai Egyesült Államok Pénzügyminisztériumának „Specially Designated Nationals” (külön megfigyelt állampolgárok) elnevezésű listáján, vagy az Amerikai Egyesült Államok Kereskedelmi Minisztériumának „Denied Persons List” (tiltólistán szereplő személyek), illetve „Entity List” (tiltólistán szereplő jogi személyek) elnevezésű listáján, illetve bármilyen más korlátozási listán. Az Apple-szoftver letöltésével és használatával Ön kijelenti és szavatolja, hogy nem tartózkodik ilyen országban, illetve az említett listák egyikén sem szerepel. Vállalja továbbá, hogy nem használja az Apple-szoftvert az Amerikai Egyesült Államok jogszabályai által tiltott célokra, beleértve, de nem kizárólagosan a rakéták, az atom-, vegyi és biológiai fegyverek fejlesztését, tervezését, gyártását és termelését.

12. Nincs lemondás vagy átruházás. A jelen Licenc szerinti intézkedések késedelme vagy elmulasztása nem minősül lemondásnak, kivéve, ha az Apple megfelelően felhatalmazott képviselője által aláírt írásbeli lemondásról van szó, és egyetlen lemondás sem minősül folyamatos vagy későbbi lemondásnak. Az Apple előzetes írásbeli jóváhagyása nélkül nem ruházhatja át a jelen Licencet sem részben, sem egészben. Minden nem megfelelő átruházás semmisnek minősül.

13. Kormányzati végfelhasználók. Az Apple-szoftver és a kapcsolódó dokumentáció a 48 C.F.R. §2.101 definíciójának megfelelően „kereskedelmi terméknek” számít, és a 48 C.F.R. §12.212, illetve a 48 C.F.R. §227.7202 definíciójának megfelelően „kereskedelmi számítógépes szoftverből”, valamint „kereskedelmi számítógépes szoftverdokumentációból” áll. Összhangban a 48 C.F.R. §12.212, vagy a 48 C.F.R. §227.7202-1-től 227.7202-4-ig terjedő szakaszokkal, a kereskedelmi számítógépes szoftver és kereskedelmi számítógépes szoftverdokumentáció az Egyesült Államok kormányzatának végfelhasználói számára (a) csak kereskedelmi termékként, valamint (b) csak ugyanazokkal a végfelhasználói jogokkal kerülhet licencbe adásra, mint a jelen Használati feltételekben foglaltak szerint minden más végfelhasználó számára. A külön ki nem emelt jogokra az Amerikai Egyesült Államok szerzői jogi törvényei vonatkoznak.

14. Alkalmazandó jog és elválaszthatóság. A jelen Licencre Kalifornia állam jogszabályai irányadók, és azokkal összhangban kell értelmezni, a kollíziós jog elveinek kizárásával. A jelen Licencre nem vonatkozik az Egyesült Nemzetek Szervezetének az áruk nemzetközi adásvételi szerződéseiről szóló egyezménye, amelynek alkalmazása kifejezetten kizárt. Ha valamely illetékes bíróság a Licenc bármely rendelkezését, vagy annak egy részét alkalmazhatatlannak ítéli, a Licenc egyéb részei továbbra is teljes mértékben érvényben és hatályban maradnak.

15. Teljes megállapodás: alkalmazandó nyelv. Ez a Licenc képezi az Ön és az Apple közötti teljes megállapodást az Apple-szoftver használatára vonatkozóan, és hatályon kívül helyez minden korábbi vagy egyidejű megállapodást a jelen ügy tárgyában. Jelen Licenc kiegészítései vagy módosításai nem lesznek kötelező érvényűek, kivéve, ha azokat az Apple aláírt, írásos formában közli. Jelen Licenc bármely fordítása a helyi követelmények miatt készült, és az angol és nem-angol verziók közötti vita esetén ennek a Licencnek az angol nyelvű verziója lesz az irányadó, az Ön bíróságának helyi törvényei által nem tiltott mértékben.

16. Harmadik felek elismerése. Az Apple-szoftver bizonyos összetevőit és az Apple-szoftverhez tartozó, harmadik féltől származó nyílt forráskódú programokat az Apple a nyílt forráskódú weboldalán elérhetővé teheti (https://opensource.apple.com) („Nyílt forráskódú összetevők”). Az ilyen összetevőkre vonatkozó elismeréseket, licencfeltételeket és jogi nyilatkozatokat az Apple-szoftver elektronikus dokumentációja tartalmazza. Kérjük, olvassa el az elektronikus dokumentációt, mivel további jogokkal rendelkezhet a Nyílt forráskódú összetevőkkel kapcsolatban. Ön kifejezetten tudomásul veszi, hogy ha az Apple-hardver meghibásodása vagy károsodása az Apple-szoftver Nyílt forráskód összetevőinek módosításából fakad, az ilyen típusú meghibásodásra vagy károsodásra nem vonatkozik az Apple hardvergaranciája.

EA1920
2024. szeptember 9.